[{"text_idx": "#000000", "text": "To\u0308o\u0308otsijale teadmiseks: viis rasket ku\u0308simust, mida to\u0308o\u0308intervjuul ku\u0308sitakse"}, {"text_idx": "#000001", "text": "To\u0308o\u0308intervjuu on koht, kus to\u0308o\u0308andja vo\u0303i va\u0308rbaja suure to\u0303ena\u0308osusega lo\u0303pliku otsuse kandidaadi u\u0308le langetab. Kuna kohtumisel on endast vo\u0303imalikult hea mulje ja\u0308tmiseks vaid loetud minutid, tuleks alati anda endast vo\u0303imalikult hea esmamulje. Vahel vo\u0303ivad va\u0308rbajad ku\u0308sida kandidaadilt aga u\u0308pris keerulisi ku\u0308simusi, mis aitavad neil rohkem inimese \u201csisse\u201d piiluda ning millele vastamine ei pruugi sugugi lihtne olla."}, {"text_idx": "#000002", "text": "Ko\u0303ige u\u0308ldisem ja laialivalguvam ku\u0308simus, mida to\u0308o\u0308intervjuu reeglina ho\u0303lmab. Esialgu vo\u0303ib tunduda, et to\u0308o\u0308andja tahab teada kogu su elulugu, kuid tegelikult pu\u0308u\u0308takse selle ku\u0308simusega selgitada va\u0308lja, miks ja kas sa antud to\u0308o\u0308kohale sobiv oled."}, {"text_idx": "#000003", "text": "Seda tasub ka vastamisel meeles pidada. Vastata tuleks nii, et korraga ei anna sa a\u0308ra liiga palju isiklikku infot, kuid ei ja\u0308ta ka ta\u0308iesti kinnist muljet. Ra\u0308a\u0308kida vo\u0303ib oma hobidest, mo\u0303nest oma saavutusest ja sellest, mis sind motiveerib."}, {"text_idx": "#000004", "text": "2. Miks sa seda to\u0308o\u0308kohta tahad?"}, {"text_idx": "#000005", "text": "To\u0308o\u0308andjad otsivad inimesi, kes on oma to\u0308o\u0308 suhtes kirglikud ja pu\u0308hendunud. Kui kandideerid na\u0308iteks klienditeenindajaks, vo\u0303id ra\u0308a\u0308kida sellest, kui va\u0308ga sulle meeldib inimestega suhelda vo\u0303i kuidas sa tahad oma suhtlemisoskusi veelgi enam lihvida."}, {"text_idx": "#000006", "text": "Enamasti minnakse to\u0308o\u0308le selleks, et raha teenida, ja tihtipeale ei ole to\u0308o\u0308koht otseselt sinu kire vo\u0303i hobidega seotud. Sel juhul vo\u0303id selgitada, kuidas to\u0308o\u0308koht sinu karja\u0308a\u0308rile vo\u0303iks kaasa aidata ning kuidas sa soovid end valitud positsioonil kindlasti edasi arendada."}, {"text_idx": "#000007", "text": "To\u0308o\u0308intervjuu on koht, kus vo\u0303id julgelt ra\u0308a\u0308kida oma saavutustest."}, {"text_idx": "#000008", "text": "3. Mis on sinu no\u0303rkused?"}, {"text_idx": "#000009", "text": "Siinkohal soovib to\u0308o\u0308andja va\u0308lja selgitada sinu ausust ja enesekriitikat \u2013 ja muidugi seda, kas sa u\u0308ldse to\u0308o\u0308kohale sobiksid. Vastates tasuks ja\u0308a\u0308da ausaks, sest keegi pole ta\u0308iuslik. Kui sa endast sellist muljet ja\u0308tta u\u0308ritad, vo\u0303ib to\u0308o\u0308andja seda ebasiiraks pidada."}, {"text_idx": "#000011", "text": "4. Kus sa ennast viie aasta pa\u0308rast na\u0308ed?"}, {"text_idx": "#000012", "text": "Selle ku\u0308simusega pu\u0308u\u0308ab to\u0308o\u0308andja selgitada va\u0308lja mitut asja. Esiteks, kas sul on oma tuleviku suhtes kindlad eesma\u0308rgid ning kuidas soovitud to\u0308o\u0308koht sinna sobituma peaks. Selle ku\u0308simusega annab va\u0308rbaja sulle vo\u0303imaluse na\u0308idata, et oled oma tulevikule juba varem mo\u0303elnud ning endale plaani paika pannud."}, {"text_idx": "#000013", "text": "Samuti vo\u0303ib sinu vastus anda to\u0308o\u0308andjale aimu sellest, kas oled valmis pikaajalisemalt to\u0308o\u0308tama. Vastates tasuks ja\u0308a\u0308da ausaks. See ta\u0308hendab, et vo\u0303id tunnistada, kui pole oma tulevikule nii ta\u0308pselt mo\u0303elnud, kuid vo\u0303id na\u0308iteks ro\u0303hutada, et valitud to\u0308o\u0308koht ma\u0308ngib su tuleviku jaoks olulist rolli."}, {"text_idx": "#000014", "text": "5. Miks sa praeguselt to\u0308o\u0308kohalt lahkud?"}, {"text_idx": "#000015", "text": "See on u\u0308ks levinumatest ku\u0308simustest, mida to\u0308o\u0308vestlusel esitatakse, misto\u0303ttu tuleks vastus juba varem enda jaoks la\u0308bi mo\u0303elda. Kindlasti ei tasuks eelmist to\u0308o\u0308andjat hakata maha tegema, sest see ei ole su tuleviku suhtes kuidagi kasulik."}, {"text_idx": "#000016", "text": "Tasuks ja\u0308a\u0308da ausaks, ja\u0308ttes endast sellise mulje, et oled avatud uuteks vo\u0303imalusteks ning eelmine to\u0308o\u0308koht ei pakkunud sulle seda. Kui sind to\u0303esti vallandati, siis selle otse va\u0308lja u\u0308tlemine vo\u0303ib to\u0308o\u0308andjale sinust hoopis ausama mulje ja\u0308tta kui vastusega keerutama hakkamine. Eriti arvestades seda, et Eesti on va\u0308ike."}, {"text_idx": "#000019", "text": "Kuidas kandideerimisel tagasisidet saada ja mida sellega teha?"}, {"text_idx": "#000020", "text": "To\u0308o\u0308elublogi.ee lehelt leiad ko\u0303ik vajaliku, et olla kursis to\u0308o\u0308turu uudistega. Kui sul on ettepanekuid erinevate teemade osas vo\u0303i soovid teha koosto\u0308o\u0308d, siis vo\u0303ta meiega julgelt u\u0308hendust."}]